Atsižvelgdama į turimus įrodymus, Komisija siūlo Tarybai priimti įgyvendinimo sprendimą suteikti Kroatijai finansinę paramą pagal SURE reglamentą pirmiau nurodytoms priemonėms remti.

b) galiojančia priemone, pagal kurią remiamas laikinas darbo laiko sutrumpinimas laikotarpiu nuo 2020 m. birželio iki 2022 m. gruodžio mėn. bet kuriame sektoriuje veikiančioms įmonėms, kuriose dirba 10 ar daugiau darbuotojų, su sąlyga, kad darbo santykiai nenutraukiami. Pagal šią priemonę vienam darbuotojui gali būti finansuojama iki 2 000 HRK per mėnesį. Numatyta, kad priemonės taikymas bus užtikrintas iki 2022 m. gruodžio mėn. pabaigos.

Pagal SURE reglamento 6 straipsnio 2 dalį Komisija pasikonsultavo su Kroatijos valdžios institucijomis, kad patikrintų, ar dėl COVID-19 pandemijos staiga smarkiai padidėjo faktinės ir numatytos išlaidos, tiesiogiai susijusios su Kroatijos darbo rinkos priemonėmis. Visu pirma tai susiję su Tarybos įgyvendinimo sprendime (ES) 2020/1348 nurodytomis galiojančiomis priemonėmis:

2022 m. liepos 25 d. Kroatija dar kartą paprašė Sąjungos finansinės paramos pagal SURE reglamentą.

Tarybos reglamente (ES) 2020/672 (toliau – SURE reglamentas) nustatyta teisinė sistema, pagal kurią valstybėms narėms, kurios dėl COVID-19 protrūkio patiria didelį ekonomikos sukrėtimą arba kurioms kyla didelė tokio sukrėtimo grėsmė, teikiama Sąjungos finansinė parama. Parama pagal SURE pirmiausia yra skirta sutrumpinto darbo laiko tvarkos ar panašioms priemonėms, kuriomis siekiama apsaugoti darbuotojus ir savarankiškai dirbančius asmenis ir taip sumažinti nedarbo ir pajamų praradimo mastą, finansuoti, taip pat yra naudojama kaip papildoma priemonė tam tikroms su sveikata susijusioms priemonėms, visų pirma darbo vietoje, finansuoti.

Be valstybių narių garantijų teikimo, sistemoje įtvirtintos kitos apsaugos priemonės, užtikrinančios jos finansinį patikimumą:

Komisija turėtų galėti sudaryti sutartis dėl skolinimosi finansų rinkose, kad perskolintų tokias lėšas finansinės paramos pagal priemonę SURE prašančiai valstybei narei.

Pasiūlymas atitinka proporcingumo principą. Juo neviršijama to, kas būtina priemonės tikslams pasiekti.

kuriuo iš dalies keičiamas Įgyvendinimo sprendimas (ES) 2020/1348, kuriuo Kroatijos Respublikai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo,

atsižvelgdama į 2020 m. gegužės 19 d. Tarybos reglamentą (ES) 2020/672 dėl Europos laikinos paramos priemonės nedarbo rizikai dėl ekstremaliosios situacijos, susijusios su COVID-19 protrūkiu, mažinti (SURE) sukūrimo, ypač į jo 6 straipsnio 1 dalį,

atsižvelgdama į Europos Komisijos pasiūlymą,

kadangi:

(1)atsižvelgdama į 2020 m. rugpjūčio 6 d. Kroatijos prašymą, Taryba Įgyvendinimo sprendimu (ES) 2020/1348 suteikė Kroatijai finansinę paramą paskolos, kuri neviršija 1 020 600 000 EUR ir kurios ilgiausias vidutinis grąžinimo terminas yra 15 metų, o prieinamumo laikotarpis – 18 mėn., forma, kad papildytų Kroatijos nacionalines pastangas mažinti COVID-19 protrūkio poveikį ir švelninti to protrūkio socialinius ir ekonominius padarinius darbuotojams;

(2)Kroatija paskolą turėjo panaudoti Tarybos įgyvendinimo sprendimo (ES) 2020/1348 3 straipsnyje nurodytoms sutrumpinto darbo laiko tvarkos ir panašioms priemonėms finansuoti;

(3)COVID-19 protrūkis imobilizavo didelę Kroatijos darbo jėgos dalį. Dėl to Kroatijoje tebėra smarkiai padidėjusios viešosios išlaidos, susijusios su Įgyvendinimo sprendimo (ES) 2020/1348 3 straipsnio a ir b punktuose nurodytomis priemonėmis;

(4)COVID-19 protrūkis ir ypatingos priemonės, kurias 2020, 2021 ir 2022 m. Kroatija įgyvendino siekdama suvaldyti tą protrūkį ir jo socialinį, ekonominį bei su sveikata susijusį poveikį, turėjo didžiulį poveikį viešiesiems finansams. 2020 m. Kroatijos valdžios sektoriaus deficitas ir skola sudarė atitinkamai 7,3 % ir 87,3 % bendrojo vidaus produkto (BVP); 2021 m. pabaigoje šie rodikliai sumažėjo iki atitinkamai 2,9 % ir 79,8 %. Pagal Komisijos 2022 m. pavasario prognozę numatyta, kad 2022 m. pabaigoje Kroatijos valdžios sektoriaus deficitas ir skola sudarys atitinkamai 1,8 % ir 73,1 % BVP. Remiantis Komisijos 2022 m. tarpine vasaros prognoze, 2022 m. Kroatijos BVP turėtų padidėti 3,4 %;

(5)2022 m. liepos 25 d. Kroatija paprašė papildomos 550 000 000 EUR dydžio Sąjungos finansinės paramos, kad galėtų toliau papildyti 2020, 2021 ir 2022 m. dėtas nacionalines pastangas mažinti COVID-19 protrūkio poveikį ir reaguoti į protrūkio socialinius bei ekonominius padarinius darbuotojams. Visų pirma Kroatija dar pratęsė sutrumpinto darbo laiko tvarkos ir kitų panašių priemonių, nurodytų 6–7 konstatuojamosiose dalyse, taikymą ir jas iš dalies pakeitė;

(6)remdamasi Darbo rinkos įstatymu, Kroatija nustatė priemonę, pagal kurią įmonėms, kurių pajamos, palyginti su 2019 m., sumažėjo, bendrai finansuojami darbuotojų atlyginimai, su sąlyga, kad darbo santykiai nenutraukiami. 2020 m. kovo mėn. paramos suma buvo 3 250 HRK vienam visą darbo dieną dirbančiam darbuotojui, o nuo 2020 m. balandžio mėn. mėnesinė paramos suma – 4 000 HRK vienam visą darbo dieną dirbančiam darbuotojui. Kol priemonė galioja, paramos suma vienam darbuotojui nekeičiama, tačiau paramą galintys gauti sektoriai laikui bėgant kinta, priklausomai nuo ekonominių sąlygų. 2020 m. lapkričio mėn. – 2021 m. birželio mėn. laikotarpiu įmonės, kurioms nacionalinių valdžios institucijų sprendimu buvo taikomos izoliavimo priemonės, paramą už vieną visą dieną dirbantį darbuotoją gavo priklausomai nuo dienų, kuriomis buvo taikomos izoliavimo priemonės, skaičiaus, tačiau ji sudarė ne daugiau kaip 4 000 HRK už visą izoliavimo mėnesį. Šia priemone pratęsiama Tarybos įgyvendinimo sprendimo (ES) 2020/1348 3 straipsnio a punkte aprašyta priemonė, kaip numatyta Kroatijos užimtumo tarnybos administracinės tarybos sprendimu, priimtu 2020 m. kovo 20 d. ir iš dalies pakeistu 2020 m. kovo 25 d., balandžio 7 d., balandžio 9 d., gegužės 6 d., gegužės 28 d., birželio 18 d., birželio 25 d., liepos 10 d. ir 29 d., rugsėjo 7 d., spalio 22 d., lapkričio 4 d. ir gruodžio 4 d. sprendimais. Vėlesni Kroatijos užimtumo tarnybos atlikti pakeitimai taip pat priimti 2021 m. sausio 8 d., sausio 21 d., kovo 3 d., balandžio 15 d., balandžio 30 d., gegužės 31 d., liepos 23 d., rugpjūčio 25 d., rugsėjo 29 d., spalio 15 d., lapkričio 4 d. sprendimais bei 2022 m. sausio 27 d. ir gegužės 31 d. sprendimais. 2022 m. birželio mėn. pabaigoje priemonės taikymas buvo nutrauktas;

(7) be to, remdamasi Darbo rinkos įstatymu, Kroatija nustatė priemonę, pagal kurią remiamas laikinas darbo laiko sutrumpinimas laikotarpiu nuo 2020 m. birželio iki 2022 m. gruodžio mėn. bet kuriame sektoriuje veikiančioms įmonėms, kuriose dirba 10 ar daugiau darbuotojų, su sąlyga, kad darbo santykiai nenutraukiami. Pagal šią priemonę vienam darbuotojui gali būti finansuojama iki 2 000 HRK per mėnesį. Šia priemone pratęsiama Tarybos įgyvendinimo sprendimo (ES) 2020/1348 3 straipsnio b punkte aprašyta priemonė, kaip numatyta Kroatijos užimtumo tarnybos administracinės tarybos sprendimu, priimtu 2020 m. birželio 29 d. ir iš dalies pakeistu 2020 m. liepos 10 d. ir spalio 22 d. ir dar kartą pakeistu 2021 m. sausio 8 d. ir 2022 m. sausio 27 d.. Numatyta, kad priemonės taikymas bus užtikrintas iki 2022 m. gruodžio mėn. pabaigos;

(8)Kroatija atitinka Reglamento (ES) 2020/672 3 straipsnyje nustatytas finansinės paramos prašymo sąlygas. Kroatija pateikė Komisijai tinkamų įrodymų, kad faktinės ir numatomos viešosios išlaidos nuo 2020 m. vasario 1 d. iki 2022 m. balandžio mėn. pabaigos padidėjo 2 220 567 523 EUR dėl nacionalinių priemonių, kurių imtasi siekiant sumažinti socialinį ir ekonominį COVID-19 protrūkio poveikį. Tai staigus ir smarkus padidėjimas, nes jis taip pat susijęs su galiojančių nacionalinių priemonių, tiesiogiai susijusių su sutrumpinto darbo laiko tvarkos ir panašių darbo rinkos priemonių, taikomų didelei įmonių ir darbo jėgos daliai Kroatijoje, pratęsimu ar daliniu pakeitimu. Kroatija ketina padidėjusią išlaidų sumą finansuoti taip: 631 536 540 EUR – Sąjungos lėšomis, o 18 430 983 EUR – savo lėšomis;

(9)Komisija pagal Reglamento (ES) 2020/672 6 straipsnį pasikonsultavo su Kroatija ir patikrino, ar staiga smarkiai padidėjo faktinės viešosios išlaidos, tiesiogiai susijusios su sutrumpinto darbo laiko tvarkos ir panašiomis priemonėmis, nurodytomis 2022 m. liepos 25 d. prašyme;

(10)todėl finansinė parama turėtų būti suteikta siekiant padėti Kroatijai mažinti didelio ekonomikos sukrėtimo, kurį sukėlė COVID-19 protrūkis, socialinį ir ekonominį poveikį. Sprendimus dėl paramos dalių ir dalinių išmokų terminų, dydžio ir išmokėjimo Komisija turėtų priimti glaudžiai bendradarbiaudama su nacionalinėmis valdžios institucijomis;

(11)atsižvelgiant į tai, kad Įgyvendinimo sprendime (ES) 2020/1348 nurodytas prieinamumo laikotarpis pasibaigė, reikia nustatyti naują papildomos finansinės paramos prieinamumo laikotarpį. Įgyvendinimo sprendimu (ES) 2020/1348 nustatytas finansinės paramos prieinamumo laikotarpis turėtų būti pratęstas 21 mėnesiu, todėl bendras prieinamumo laikotarpis turėtų būti 39 mėn. nuo pirmos dienos po Įgyvendinimo sprendimo (ES) 2020/1348 įsigaliojimo;

(12)į šį sprendimą Kroatija ir Komisija turėtų atsižvelgti paskolos susitarime, nurodytame Reglamento (ES) 2020/672 8 straipsnio 2 dalyje;

(13)šis sprendimas neturėtų daryti poveikio procedūrų, kurios gali būti pradėtos dėl vidaus rinkos veikimo iškraipymo, ypač pagal Sutarties 107 ir 108 straipsnius, rezultatams. Jis nėra viršesnis už reikalavimą, kad valstybės narės praneštų Komisijai apie galimos valstybės pagalbos atvejus pagal Sutarties 108 straipsnį;

(14)Kroatija turėtų reguliariai informuoti Komisiją apie planuojamų viešųjų išlaidų įvykdymą, kad Komisija galėtų įvertinti, kokiu mastu Kroatija įvykdė tas išlaidas;